**Ministru kabineta noteikumu projekta “Grozījumi Ministru kabineta 2015. gada 29. septembra noteikumos Nr. 542 “Kārtība, kādā pieprasa un saņem Aizsardzības ministrijas atļauju būvēt, ierīkot un izvietot konkrētu militāro lidlauku un militārās aviācijas poligonu darbības drošībai potenciāli bīstamus objektus un veic to uzskaiti”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par aviāciju” 113.2 panta otrā un trešā daļa,  113.3 panta otrā un trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts “Grozījumi likumā ”Par aviāciju”” (Nr. 961/Lp12, pieņemts Saeimā 3. lasījumā 2017. gada 23. novembrī)papildina likuma “Par aviāciju” 113.2 panta pirmo daļu ar 8. punktu, kas nosaka, ka papildus citu normatīvo aktu prasību izpildei saņemama Aizsardzības ministrijas atļauja būvēt, ierīkot un izvietot tādus militārā lidlauka darbības drošībai potenciāli bīstamus objektus, kuru augstums virs to atrašanās vietas reljefa sasniedz 100 metrus un vairāk, kas atradīsies militāro gaisa kuģu pacelšanās vai nosēšanās sektorā un kuri neatradīsies šīs daļas 4. punktā minētajā vietā – 15 kilometru attālumā no skrejceļa tuvākā sliekšņa. Veicot Lielvārdes militārā lidlauka ekspluatēšanai nepieciešamos uzmērīšanas darbus, ir konstatēta nepieciešamība precizēt Ministru kabineta 2015. gada 29. septembra noteikumos Nr. 542 “Kārtība, kādā pieprasa un saņem Aizsardzības ministrijas atļauju būvēt, ierīkot un izvietot konkrētu militāro lidlauku un militārās aviācijas poligonu darbības drošībai potenciāli bīstamu objektus un veic to uzskaiti” (turpmāk – MK noteikumi Nr. 542) 1. pielikuma 3. punktā noteikto koordināti.Ņemot vērā minēto, ir izstrādāti grozījumi MK noteikumos Nr. 542, lai precizētu MK noteikumu Nr. 542 1. pielikuma 3. punktā noteikto koordināti un papildinātu MK noteikumus Nr. 542 ar jaunu Lielvārdes militārā lidlauka zonu potenciāli bīstamiem objektiem. |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Informācija par projekta skarto zemes īpašnieku skaitu atsevišķi netiek apkopota un uzkrāta.Paredzētais normatīvais regulējums attieksies tikai uz nākotnes būvniecības projektiem un nav attiecināms uz esošajām būvēm vai apstiprinātajiem būvprojektiem.Indivīds, kura tiesības ir aizskartas ar speciālo nosacījumu noteikšanu, var sūdzēties tiesā. Aizsardzības ministrijas izdotā atļauja būs administratīvs akts, kuru privātpersonai ir tiesības apstrīdēt un pārsūdzēt Administratīvā procesa likuma noteiktajā kārtībā. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Aizsardzības ministrija informēs Vides aizsardzības un reģionālās attīstības ministriju un tās pašvaldības (t. sk. elektroniski nodrošinot informāciju vektordatu formā), uz kuru administratīvajām teritorijām attiecas šajos noteikumos ietvertie speciālie nosacījumi. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts tieši neietekmēs valsts un pašvaldību budžetus. Projektā paredzētie uzdevumi tiks īstenoti Aizsardzības ministrijai piešķirto valsts budžeta līdzekļu ietvaros (apakšprogrammu 22.10.00. „Starptautisko operāciju un Nacionālo bruņoto spēku personālsastāva centralizētais atalgojums” un 22.12.00. „Nacionālo bruņoto spēku uzturēšana” ietvaros). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts publicēts sabiedrības līdzdalībai Aizsardzības ministrijas mājaslapas sadaļā „Sabiedrības līdzdalība” (publicēts uz 2 nedēļām 2017. gada 1. novembrī). |
| 2. | Sabiedrības līdzdalība projekta izstrādē | Sabiedrības pārstāvjiem likumprojekts bija pieejams Aizsardzības ministrijas mājaslapā. Neviens sabiedrības pārstāvis neiesaistījās konsultāciju procesā par likumprojektu. |
| 3. | Sabiedrības līdzdalības rezultāti | Sabiedrības pārstāvji viedokli par likumprojektu nesniedza. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija un Nacionālie bruņotie spēki  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pilnveidojot normatīvo regulējumu, tiks panākta Nacionālo bruņoto spēku spēju efektivizēšana, lai tie varētu veikt likumā noteiktos uzdevumus, un paaugstināta valsts un sabiedrības drošība. |
| 3. | Cita informācija | Nav |

Aizsardzības ministrs Raimonds Bergmanis

H. Rozēns, 67335072

Heinrihs.Rozens@mod.gov.lv